Pics de l'Estanyó, la Cabaneta i la Serrera
2026-08-08 06:00 - 18:00 (Europe/Andorra) | Aparcament de les Tereses Puigcerdà, Pàrquing de les Tereses, Puigcerdà, Spain
Descripció Itinerari:
Circuit molt interessant, un dels més bonics que es pot fer a Andorra. Se surt del portell de Sorteny i per la pleta de Duedra es puja a les saleres de l’Estanyó i a l’Estanyó. El camí s’enfila després per la cresta oest de la muntanya fins a un planell esquistós superior i el cim del pic de l’Estanyó (2.915 m), potser el millor mirador del principat. Es baixa per un altre camí que baixa per una canal i segueix la carena nord-oest fins que, abans del cim del pic de la Cabaneta, es pren a l’esquerra i en fort descens per un vessant pedregós un camí que du a una cresta estreta, entre les valls de Sorteny i de Ransol, ben senyalitzada però amb algun pas on cal parar atenció. S’arriba a la collada dels Meners i per la mateixa carena es torna a guanyar altitud en ziga-zagues fins al cim del pic de la Serrera (2.912 m), que encapçala l’ample circ de Quiolèrs. Un altre camí permet davallar, per pedregars i herbeis, a la coma de Sorteny, on s’enllaça amb el camí que ve de la collada dels Meners i pel pas de la Serrera i el riu de Cebollera porta al refugi de Sorteny. Des d’aquí, en pocs minuts, s’arriba al punt de sortida. És un recorregut dur i exigent que requereix una certa experiència en alta muntanya pirinenca i ambients escabrosos, sense arribar, però, a ser molt exposats. Els passos de grimpada són puntuals a la cresta prèvia a la collada dels Meners. Horari: 7-9 h.

Monitor: Manel Figuera Abadal
Distància: 12,91 km
Desnivell: 1.271 m
Temps durada: de 7-9 h (depèn del ritme del grup)
Trobada Lloc: aparcament de les Tereses
Hora: 6.00 h (per pujar a l’aparcament del Portell de Sorteny cal sortir d’hora)
Àpats: esmorzar i dinar
Equip: s’ha de portar aigua o beguda isotònica suficient (1,5 l), botes de tresc, bastons, samarreta tèrmica, folre polar, jaqueta impermeable, ulleres de sol, crema solar…

Aportació als conductors: es concretarà al grup de WhatsApp.
Número de places: 12
Les inscripcions a aquesta excursió, màxim fins al dia 6 d’agost de 2026.

Viadós - Gran Bachimala (3.177 m)
2026-08-29 06:30 - 2026-08-30 19:00
Descripció Itinerari:
L’itinerari és evident i està senyalitzat. Se surt del refugi (borda Rafel, 1.780 m) pel GR 11 en direcció al refugi de Tabernés, però aquest camí es deixa al cap de poca estona. L’ascensió continua per un bosc de pi negre i més amunt les àmplies pastures de la Roya fins que s’arriba a un pas des del qual es perden uns metres per anar al pas de la Gatera o Señal de Viadós (2.500 m).
Deixant a la dreta la cresta de Bachimala per la punta de la Gatera o del Sabre, itinerari directe però també més complicat, es guanya altitud per un terreny caòtic, amb tarteres esquistoses però també camí definit, fins que s’ateny la carena occidental de la muntanya, sense dificultats fins al tram final, on en uns 300 m cap agafar-se amb les mans en alguns passos exposats i demana atenció. Després s’arriba a l’ample i panoràmic cim del Gran Bachimala (3.177 m), un dels millors miradors pirinencs.
Per tornar es pot fer una variant que des del pas de la Gatera baixa pel barranc Señal de Viadós a la Zinqueta de Añes Cruces, on enllaça amb el GR 11, que ve del port de Chistau o d’Estós, pel qual es retorna còmodament al refugi.

Monitor: Manel Figuera Abadal
Distància: 16,13 km
Desnivell: 1.511 m
Temps durada: 8-10 h, depèn del ritme del grup
Trobada Lloc: aparcament de les Tereses
Hora: 8.00 h
Àpats: dinars de dissabte i diumenge
Equip: s’ha de portar aigua o beguda isotònica suficient (mínim 2 l, no hi ha caigua durant el recorregut), botes de tresc, bastons (recomanables), samarreta tèrmica, folre polar, jaqueta impermeable, ulleres de sol, crema solar, guants (per si de cas) sac de dormir (llençol), pasta de dents…
Aportació als conductors: es concretarà al grup de WhatsApp.
Número de places: 12
